 

**בבית הדין הצבאי המחוזי**

**במחוז שיפוטי צפון**

**בפני השופט: אל"ם רונן שור**

**בעניין: התובע הצבאי (ע"י ב"כ, רס"ן במיל עמנואל הדנה)**

**נגד**

**הנאשם: ח/XXX רב"ט נ' א' (ע"י ב"כ, סרן ליאורה לקאונט)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 22.02.2022 ועד יום 09.07.2022 למשך 138 ימים, בהתאם לכתב האישום המתוקן ולפרטים הנוספים.

**ניתנה היום, ז' באב התשפ"ג, 25.07.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופט**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 138 ימים עד להתייצבותו.

החייל השלים הליך שילוב מלא בן שנה, תחילה בהליך השילוב הרגיל ולאחר מספר חודשים עבר להליך השילוב המקיף. במהלך הדרך, מפקדו של החייל הקפיד על הצבת גבולות מצד אחד אך תוך התחשבות ככל הניתן בחייל מן הצד השני. אומנם, לעיתים נוצרו קשיים בענייני משמעת, אך הוסבר לחייל גם במהלך הדיונים על החשיבות בשיח ישיר מול המפקד ליישור ההדורים. כפי שנמסר גם על ידי המפקד, החייל ביצע שינוי משמעותי לטובה ותפקודו היה טוב ותקין. אין ספק כי הכלים שרכש החייל במהלך תקופת השילוב יעמדו לרשותו גם בהמשך השירות הצבאי ואף לאחר סיומו.

בית הדין מבקש להודות למפקדו של החייל, רנ"ג שמילה, ולצוות בית הדין המשלב על המעטפת שנתנו לחייל לאורך הדרך. לבסוף, סיום ההליך נעשה בהצלחה בעיקר בשל הבנתו של החייל את החשיבות בדרך הטובה עליה עלה והוא יכול להיות גאה בעצמו על הדרך שעבר.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו-1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**[meshalev.tali@gmail.com](mailto:meshalev.tali@gmail.com)**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

**זכות ערעור כחוק.   
ניתן היום, ז' באב התשפ"ג, 25.07.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**שופט**

**העתק נכון מהמקור  
  
ק' בית הדין**

**נערך על ידי: א.ל**

**בתאריך 31.07.2023**

**חתימת המגיה: סגן שיר בן-ארמון**